«Սիմֆոնիկ ԴասА» կրթական ծրագիր

մինի|420x420փքս|«Սիմֆոնիկ ԴասА»
**«Սիմֆոնիկ ԴասA»,** երկարաժամկետ կրթական ծրագիր, որը մշակվել և իրականացվում է Հայաստանի պետական սիմֆոնիկ նվագախմբի կողմից, ծրագրի գաղափարը նվագախմբի գեղարվեստական ղեկավար և գլխավոր դիրիժոր Սերգեյ Սմբատյանինն է։ «Սիմֆոնիկ ԴասA»-ի հիմնական առաքելությունն է ձևավորել մշակութապես կիրթ երիտասարդ սերունդ, և այս գործընթացը  նվագախումբը սկսել է Հայաստանի հանրակրթական դպրոցներից։ 

Ծրագրի շրջանակում Երևանի և մարզերի դպրոցներում անցկացվող հանդիպումների, ինտերակտիվ դասերի շնորհիվ դպրոցահասակները ծանոթանում են դասական երաժշտարվեստին, տեղեկություններ ստանում կոմպոզիտորների, երաժշտական գործիքների և սիմֆոնիկ նվագախմբերի մասին։ 

2024 թվականից ծրագիրը ներառում է նաև Հայաստանի հիմնական և միջնակարգ դպրոցները։

## Ինչու՞ «Սիմֆոնիկ ԴասA»
մինի|435x435փքս|Հայաստանի պետական սիմֆոնիկ նվագախմբի երաժիշտները «Սիմֆոնիկ ԴասА»-ի ընթացքում
A-ն նոտագրության մեջ «լյա» նոտան է, որը սկիզբն է երաժշտական այբուբենի և որով լարվում են նվագախմբի երաժշտական գործիքները։

## Ծրագրի նկարագիրը
«Սիմֆոնիկ ԴասA» կրթամշակութային ծրագրի շրջանակում իր լսարանի «երիտասարդացման» միջոցով Հայաստանի պետական սիմֆոնիկ նվագախումբը ձգտում է մշակել երիտասարդ սերնդի երաժշտական ճաշակը՝ խթանելով աշակերտների մշակութային ներգրավվածությունը։
մինի|374x374փքս
Ծրագիրը մեկնարկել է 2018 թվականին և իրականացվում է ՀՀ ԿԳՄՍ նախարության աջակցությամբ՝ թիրախային լսարանում ընդգրկելով նախևառաջ ավագ դպրոցի աշակերտներին։ 2018-2022 թվականներին ծրագրի շրջանակում ինտերակտիվ դասեր են կազմակերպվել 65 ավագ դպրոցում, և հանդիպումներին մասնակցել է ավելի քան 28 հազար սովորող։ 2023թ. Հայաստանի պետական սիմֆոնիկ նվագախմբի երաժիշտները եղել են 36 ավագ դպրոցում և ինտերակտիվ դաս անցկացրել 13630 աշակերտի մասնակցությամբ։ 2024թ․-ին ծրագրի ստեղծագործական խումբն այցելել է **36 հանրակրթական դպրոց,** **շուրջ 11301** աշակերտ մասնակցել է ինտերատիվ դասերին։ 

Հանրակրթական դպրոցները ուսումնական տարվա ընթացքում ծրագրին կարող են մասնակցել մեկ անգամ։ Նվագախմբի փորձառու երաժիշտները, այցելում են դպրոց, աշակերտներին պատմում դասական երաժշտության, սիմֆոնիկ նվագախմբի կազմի, երաժշտական գործիքների, հանրահայտ կոմպոզիտորների կյանքի ու ստեղծագործության մասին։ Այսպիսով՝ փոքրիկ ճամփորդություն են իրականացնում դասական երաժշտության հետաքրքիր ու առեղծվածային աշխարհ։ Դասն ամփոփում ենք ինտերակտիվ խաղով ու վիկտորինայով, իսկ ամենից ակտիվ մասնակիցները պարգևատրվում են հուշանվերներով։

Առավել առարկայական արդյունքներ գրանցելու և նվագախմբի աշխատանքը դպրո-ցականներին գործնականում տեսանելի դարձնելու համար դպրոցականները հրավիրվում են յուրաքանչյուր դասին հաջորդող համերգին։ Նախքան «Արամ Խաչատրյան» համերգասրահ այցելելը, պատանիները ծանոթանում են նաև էթիկայի կանոններին, որոնցով պետք է առաջնորդվել դասական համերգների հաճախելիս։

Ինչպես ինտերակտիվ դասերը, այնպես էլ երեխաների այցը համերգասրահ տեսանկարահանվում են։ Երեխաների կարծիքները դասերի վերաբերյալ, ինչպես նաև համերգից ստացած տպավորությունները տեղ են գտնում մեր սոցիալական հարթակի էջերում։

Վերափոխել դասական երաժշտության վերաբերյալ կարծրատիպային ընկալումները, այն դարձնել առավել պահանջարկված, իսկ հասարակությանը ավելի մերձեցնել բարձր հոգևոր արժեքներին, ձևավորել կիրթ հանդիսատես, ստեղծել այնպիսի արվեստասեր աշակերտական համայնք, որը պատրաստակամ ու ակտիվ ներգրավվածություն կդրսևորի մեր երկրում տեղի ունեցող մշակութային իրադարձությունների հանդեպ. սրանք «Սիմֆոնիկ ԴասA» ծրագրի շարժիչ ուժը հանդիսացող առանցքային նպատակներն են։

## Առաջին այց
մինի|487x487px|Դիրիժոր Սերգեյ Սմբատյանն անցկացնում է առաջին «Սիմֆոնիկ ԴասА»-ն
«Սիմֆոնիկ ԴասA» կրթական ծրագիրն իր ուղին սկսել է Երևանի թիվ 170 ավագ դպրոցում, որտեղ ստեղծագործական թիմը ինտերակտիվ դասն անցկացրել է Հայաստանի պետական սիմֆոնիկ նվագախմբի գեղարվեստական ղեկավար և գլխավոր դիրիժոր Սերգեյ Սմբատյանի հետ միասին։

## «Սիմֆոնիկ ԴասA»-ն մարզերում
Ծրագրի առաքելություններից մեկն է «Սիմֆոնիկ ԴասA»-ն հասանելի դարձնել նաև մարզային համայնքների դպրոցականների համար։ 2018 թվականից ի վեր՝  ծրագրի կազմակերպիչները համագործակցում են մարզերի դպրոցների հետ և «Սիմֆոնիկ ԴասA»-ի ձևաչափով ուսուցողական հանդիպումներ  են կազմակերպում նաև մարզաբնակ պատանիների հետ։ «Սիմֆոնիկ ԴասA»-ի շրջանակում այցերեր են իրականացվել 20-ից ավելի մարզային դպրոցներում՝ դասերին ներգրավելով ավելի քան 6 հազար աշակերտի։ Դասընթացավարները պահպանում են շարունակական կապը հյուրընկալած դպրոցների հետ։

## Ընդլայնման հեռանկարներ
«Սիմֆոնիկ ԴասA»-ի երկարաժամկետ նպատակն է առաջիկա տարիներին ընդլայնել ծրագրի ծածկույթը՝ ծրագիրը հասանելի դարձնելով ՀՀ-ի բոլոր մարզերի հանրակրթական դպրոցների աշակերտներին։ Ուշադրության կենտրոնում պետք է լինեն սահմանամերձ բնակավայրերի աշակերտները, քանի որ մայրաքաղաքից հեռու գտնվելը նրանց զրկում է կրթական և մշակութային տարատեսակ միջոցառումներում ներգրավվելու հնարավորությունից։

## Գործակցություն World Vision Armenia-ի հետ
2021թ․ Հայաստանի պետական սիմֆոնիկ նվագախումբը և գեղարվեստական ղեկավար և գլխավոր դիրիժոր Սերգեյ Սմբատյանը դարձան «Վորլդ Վիժն Հայաստան»-ի Բարի կամքի դեսպան։ «Վորլդ Վիժն Հայաստան»-ի աջակցությամբ «Սիմֆոնիկ ԴասA» կրթական ծրագրի շրջականում նվագախումբը ինտերակտիվ դասեր է կազմակերպել Հայաստանի մարզերում գտնվող «Վորլդ Վիժն Հայաստան»-ի «Նավակ» ցերեկային կենտրոններում։ Շուրջ 300 երեխաների ու երիտասարդների մասնակցությամբ հանդիպումներ են անցկացվել մի շարք բնակավայրերում՝ Գյումրիում, Ամասիայում, Ալավերդիում և Ապարանում։

## Ծանոթագրություններ